เรื่องร้องเรียน: มีการทิ้งเศษอาหารบนพื้นถนน และมีนกพิราบจำนวนมากมากินเศษอาหาร ส่งกลิ่นเน่าเหม็น
การดำเนินการของเจ้าหน้าที่: เมื่อวันที่ 8 พฤษภาคม 66 เวลา 10.30 น. เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางพลัด ได้ตรวจสอบข้อเท็จจริงแล้ว ขณะตรวจสอบพบ มีข้าวสวยกองรวมกันไว้ที่พื้น และมีนกพิราบลงมากินข้าวสวยกองนั้นจริงตามแจ้ง จากการสอบถามผู้ที่สัญจรผ่านไปมา ทราบว่า ไม่เคยเห็นผู้ที่นำอาหารมาให้นกพิราบ จึงไม่ทราบช่วงเวลาแน่นอน เพียงแต่เมื่อผ่านมาทางนี้จะพบว่ามีกองข้าวสวยกองอยู่ที่พื้นแล้ว เจ้าหน้าที่จึงได้ทำการติดประกาศสำนักงานเขตบางพลัด เรื่องการป้องกันควบคุมเชื้อโรคที่มากับนกพิราบ และป้ายห้ามให้อาหารนกพิราบ หากพบฝ่าฝืนจะมีโทษจำคุกไม่เกิน 3 เดือน หรือปรับไม่เกิน 25,000 บาท หรือทั้งจำทั้งปรับ พร้อมนี้ได้ดำเนินการประชาสัมพันธ์ห้ามมิให้มีการให้อาหารนกในบริเวณดังกล่าวแล้ว
ความเห็นของผู้แจ้ง: เจ้าหน้าที่เข้าตรวจสอบ รวดเร็วดีครับ
พื้นที่: แขวงบางยี่ขัน เขตบางพลัด กรุงเทพมหานคร